หนุ่มฉกรรจ์ ตายอืดในคลอง ก่อนวันลอยกระทง
หนุ่มฉกรรจ์ วัย38 ปี ตายลอยอืด ก่อนวันลอยกระทง ภายในคลองเชียงรากน้อย ปทุมธานี เบื้องต้นไม่พบบาดแผล หรือร่องรอยต่อสู้  รอผลผ่าพิสูจน์หาสาเหตุการตายจากแพทย์  ,เมื่อเวลา 20.45 น. วันที่ 5 พ.ย. พ.ต.ต.วุฒิ พระเดชวงษ์ พนักงานสอบสวน สภ.ปากคลองรังสิต อ.เมือง จ.ปทุมธานี ได้รับแจ้งจากคนหาปลาว่า พบศพคนลอยอืด อยู่ในคลองเชียงรากน้อย หลังวัดบางพูน ม.4 ต.บางพูน อ.เมืองปทุมธานี จึงรุดไปตรวจสอบพร้อมแพทย์จากสถาบันนิติวิทยาศาสตร์ กระทรวงยุติธรรม และอาสาสมัครมูลนิธิร่วมกตัญญู,ที่เกิดเหตุ เป็นบริเวณท่าเรือหลังวัด พบศพชายสวมเสื้อยืดสีเทา นุ่งกางเกงขายาวสีน้ำเงิน สภาพศพนอนตะแคง เมื่อนำศพขึ้นมาชันสูตรเบื้องต้นไม่พบร่องรอยการต่อสู้ หรือบาดแผลใดๆ และจากการตรวจค้นในกระเป๋ากางเกง พบเอกสารและบัตรประชาชน ระบุชื่อ นายวิชัย แป้นไทย อายุ 38 ปี อยู่บ้านเลขที่ 43/288 ม.8 ต.ราชาเทวะ อ.บางพลี จ.สมุทรปราการ จึงมอบศพให้มูลนิธิฯ นำส่งผ่าพิสูจน์หาสาเหตุการตายอย่างละเอียดอีกครั้งที่สถาบันนิติวิทยาศาสตร์ รพ.ธรรมศาสตร์เฉลิมพระเกียรติ,จากการสอบสวน นายจตุพล อินทับ อายุ 26 ปี อยู่บ้านเลขที่ 50/1 ม.1 ต.บ้านกลาง อ.เมือง จ.ปทุมธานี คนหาปลาที่พบศพคนแรกให้การว่าขณะพายเรือกลับจากหาปลาพบเห็นศพคนตายลอยอยู่กลางลำคลอง จึงรีบโทรศัพท์บอกพ่อเพื่อมาช่วยกันดู พร้อมกับแจ้งให้ตำรวจมาตรวจสอบ เบื้องต้น ทางเจ้าหน้าที่ตำรวจ จะได้ติดต่อญาติเพื่อสอบสวนหาประวัติผู้ตาย และรอผลการผ่าพิสูจน์จากแพทย์อีกครั้ง ถึงจะระบุได้ว่าเสียชีวิตด้วยสาเหตุใด
หนุ่มฉกรรจ์ วัย38 ปี ตายลอยอืด ก่อนวันลอยกระทง ภายใน คลองเชียงรากน้อย ปทุมธานี เบื้องต้น ไม่พบบาดแผล หรือร่องรอยต่อสู้  รอผลผ่าพิสูจน์หาสาเหตุการตายจากแพทย์  
หนุ่มฉกรรจ์,ตาย,ลอยอืด,ลอยกระทง,คลองเชียงรากน้อย,ปทุมธานี,ไม่พบบาดแผล,ร่องรอย,ต่อสู้,ผ่าพิสูจน์,สาเหตุการตาย,ข่าวภูมิภาค,วุฒิ พระเดชวงษ์,พนักงานสอบสวน,สภ.ปากคลองรังสิต